2. Partirepræsentation i Byrådet (Åben)
Tidl. politisk behandling
Forventet sagsgang
BY
Lovgrundlag
SAGENS INDHOLD
Byrådet skal i denne sag tage stilling til, om et af Byrådets medlemmer fremover kan 
anvende partibetegnelsen Danmarksdemokraterne på kommunens hjemmeside, i 
beslutningsprotokollen og lignende. 
Baggrunden herfor er, at byrådsmedlem Kristian Mikkelsen i mail af 11. oktober 2024 har oplyst, at han har meldt 
sig ind i Danmarksdemokraterne, som han fremover ønsker at repræsentere i Byrådet. 
Danmarksdemokraternes partiorganisation har bekræftet, at Kristian Mikkelsen må repræsentere 
Danmarksdemokraterne i Byrådet. Kristian Mikkelsen blev ved kommunalvalget i 2021 valgt ind for Venstre, som 
han forlod i februar 2024.
Danmarksdemokraterne blev dannet i 2022 og var dermed ikke opstillet ved kommunalvalget i 2021 i 
Favrskov Kommune. 
Spørgsmålet om, hvorvidt et byrådsmedlem kan repræsentere et nyt parti i Byrådet, er ikke reguleret i lov 
om kommunale og regionale valg eller i kommunestyrelsesloven. 
Indenrigsministeriet har 6. februar 2007 udtalt, at der ikke er noget til hinder for, at et byrådsmedlem oplyser, 
at vedkommende, alene eller eventuelt sammen med andre byrådsmedlemmer, repræsenterer et parti eller 
en kandidatliste, der ikke opnåede valg eller ikke deltog ved det senest afholdte valg til Byrådet. 
Det fremgår imidlertid af udtalelsen, at Byrådet skal tage stilling til, hvorvidt et skifte til et parti, der ikke 
allerede er repræsenteret i Byrådet skal oplyses i “sædvanlige sammenhænge”. Det vil sige på kommunens 
hjemmeside, i beslutningsprotokollen og lignende.
ØKONOMI
Sagen har ingen økonomiske konsekvenser. 
INDSTILLING
Borgmesteren indstiller til Byrådet:
1.
At Byrådet godkender, at det fremover oplyses på kommunens hjemmeside i beslutningsprotokollen 
og lignende, at Kristian Mikkelsen fremover repræsenterer Danmarksdemokraterne i Byrådet. 
BESLUTNING
.
Byrådet, 29. oktober 2024:
Fraværende: Esmarelda Mathiesen, Frode Rasmussen
[adresse]: EMN-2024-00712
Dok-ID: 3801729
Sagsbehandler: jmh
Byråd
29. oktober 2024  19:00
Godkendt.
Bilag
